tomron87/hebrew-wikipedia-sentences-corpus huggingface dataset:
עד כה השתמשו בזהות זו שבע דמויות מלבדו - מאט הייגן, פרסטון פיין, סונדרה פולר, קסיוס "קליי" פיין, פיטר מאלי, טוד ראסל וג'וני ויליאמס.
לרובם גוף עשוי חרסית ויכולות שינוי צורה.
בסדרה באטמן: איש העטלף, פני חימר הוא האלטר אגו של מאט הייגן.
הייגן היה שחקן סרטי קולנוע עד אשר נפגע בתאונה שהשחיתה את פניו.
תעשיין מושחת בשם רונלד דאגט מציע לו משחה מיוחדת שמאפשרת לו לעצב את פניו, וכך לשקם את הקריירה שלו.
בתמורה למשחה, שהיא בעלת השפעות ממכרות, על הייגן להתחזות לאנשים שונים (על ידי שימוש במשחה ועיצוב פניו) ולבצע מעשי פשע עבור דאגט.
באחת הפעמים הייגן מתחזה לברוס ויין ומפליל אותו.
בסופו של דבר, כאשר הייגן לא יכול לשלם יותר לדאגט ולבצע פשעים עבורו, דאגט שולח בריונים ששופכים עליו מנת יתר מהמשחה - דבר ההופך אותו ל"פני חימר" - מפלצת גדולה העשויה מחימר היכולה לשנות את מראהה וצורתה בכוח הרצון.
בסדרה הבאטמן יש שני אנשים שעוטים את הזהות של פני חימר: איתן בנט ובזיל קרלו.
בנט היה שוטר בגות'אם שעבד עם שוטרת בשם "איילין יאן" וחברו הטוב של ברוס ווין.
על פי הסדרה הוא הפך להיות פני חימר בעקבות כך שנחשף לחומר של הג'וקר שגרם להמסת ליבו ולהפיכת עורו לגוש חימר מהלך.
דמותו של פני חימר מדורגת במקום ה-73 ברשימת מאה נבלי-העל הגדולים של כל הזמנים, לפי אתר IGN.
את דמותו בסדרות האנימציה השונות של באטמן מדבב השחקן רון פרלמן.
בדצמבר 2024 אולפני DC החלו לעבוד על פיתוח סרט קולנוע על דמותו, בבימויו של מייק פלנגן.
פני היא דמות בדיונית בסדרת הטלוויזיה של ה-CBS, "המפץ הגדול".
פני מגולמת על ידי השחקנית האמריקאית קיילי קווקו.
פני היא הדמות הנשית הראשית בסדרה.
היא השכנה בצד השני של המסדרון של לאונרד הופסטטר ושלדון קופר, ומושא אהבתו העיקרי של לאונרד.
יופייה ואישיותה של פני מהווים ניגוד לדמויות הגבריות הראשיות בסדרה, שכולם מדענים חנונים.
במקור, פני היא מאומהה, נברסקה.
היא עובדת כמלצרית בצ'יזקייק פקטורי ושאיפתה היא להצליח בתור שחקנית.
בהמשך נהפכת לאשת מכירות באותה חברת תרופות שברנדט עובדת בה.
המאפיין המרכזי בדמותה של פני הוא הופעתה החיצונית.
עוד מהסצנה הראשונה בה היא מופיעה היא מתוארת כאישה מושכת וקו זה ממשיך לאורך העונות.
פני נחשבת ליפה לא רק בעיניי לאונרד אלא בעיני כל בני החבורה, כולל הנשים.
בניגוד לשאר הדמויות המרכזיות בסדרה, לפני אין השכלה גבוהה או ידע נרחב בתחומים שונים, והיא מפגינה רתיעה ושעמום מכל סוג של המדע.
יש לה גם קעקוע בסינית מקועקע על הישבן.
לדבריה, משמעות הקעקוע היא "אומץ" אך שלדון מגלה לה שמשמעותו "מרק".
פני היא בעלת כישורים חברתיים טובים בהרבה משל המדענים ובקיאה מאוד בתרבות הפופ.
אף על פי שפני לרוב אדיבה, יש בה חספוס מסוים שמתעצם לעומת שאר הדמויות בסדרה.
לאונרד השווה אותה לענק הירוק כשהיא מתרגזת, בעוד ששלדון פעם אמר לסטיוארט חברו שהיא "תהלום בו כמו וולברין חולה בכלבת" אם סטיוארט יעיר אותה.
לפני שכל ישר, ועם זאת כישורי הנהיגה שלה לקויים.
היא מתעלמת מתמרורי עצור, נוהגת מהר מדי, אינה שולחת את הרכב לתיקון גם כאשר מהבהבת נורית אזהרה ואף איבדה את מראת הצד בצד הנוסע במכונית שלה ב"במגרש חניה בהוליווד".
לפני היו כמה היתקלויות עם החוק ומובהר שיש לה כמה דו"חות חניה שטרם שולמו.
בדיחה שחוזרת על עצמה לאורך הסדרה היא האהבה של פני למשקאות אלכוהוליים.
למרות שהיא לא אלכוהוליסטית, נראה שהיא שותה יותר משאר הדמויות, דבר שמוביל לבדיחות בקרב החבורה.
לדברי פני, היא שותה הרבה אחרי שרכשה את ההרגל מאביה, ששותה פחות ממנה.
בפרק הסיום נחשף שהיא בהיריון.
שם משפחתה של פני לא נחשף.
בפרק האחרון שלדון מציג אותה כ"פני הופסטטר".
לא הרבה מוזכר על המשפחה של פני, מלבד אבא שלה וויאט (קית' קרדין) שמנסה לגרום לה להתנהג כמו בן, אבל על פי הדיווחים שלה ניתן להסיק שמשפחתה אינה מתפקדת.
בפרק הפיילוט, פני סיפרה לראג' על אחותה שירתה בגיסה.
בפרק אחר, פני הולכת עם החבר'ה לחנות הקומיקס לקנות מתנה לאחיינה בן ה-13.
כאשר אמו הפסיכיאטרית של ליאונרד שוחחה עם פני, פני חשפה בפניה כמה מבעיות הילדות שלה.
פני הזכירה שיש לה אח עם עונש מאסר על תנאי, שלדבריה הוא "סוג של כימאי".
בפרק אחר היא מבקשת מאלוהים שיעזור לאחיה להפסיק להכין קריסטל מת' ("אבל בלי לערב את המשטרה").
פני ושלדון רבים לעיתים קרובות, אבל הם החברים הכי טובים.
השחקן ג'ים פרסונס, אשר משחק את שלדון, תיאר את הדמויות כ"קטבים מנוגדים".
שלדון מעיר לעיתים קרובות על האינטליגנציה של פני, עבודתה כמלצרית וקריירת המשחק הכושלת שלה, אך הוא לא מבין שהערות אלו פוגעות.
מצידה, פני לועגת לשגרה של שלדון.
למרות ההבדלים ביניהם, השניים קרובים מאוד וממהרים לעזור האחד לשנייה ולעיתים קרובות עושים דברים כדי לגרום לשני להרגיש טוב יותר.
דוגמה לכך היא האופן שבו פני מטפלת בשלדון ושרה לו כשהוא חולה, הסיוע ששלדון מגיש לפני כשהיא ננעלת מחוץ לביתה והמקרה שבו פני נותנת לשלדון לישון במיטה שלה.
שלדון גם עזר לפני כשהיא פרקה את הכתף והוא אף נהג למרות שאין לו רישיון.
בנוסף, פני היא האדם הראשון ששלדון חיבק בתוכנית.
הידידות בין השניים מעוררת לעיתים קנאה אצל איימי פארה פאולר, חברתו של שלדון).
באחד הפרקים ("The Cooper Extraction") מעירה איימי שאלמלא שלדון, החבורה לא הייתה מכירה.
פני מפתחת את הרעיון ואומרת שלאונרד לעולם לא היה מזמין אותה לצאת איתו.
איימי טוענת שאם היא ולאונרד היו מחוץ לתמונה, פני הייתה מתחילה עם שלדון.
בפרק אחר פני ושלדון עורכים ניסוי פסיכולוגי שאמור לגרום להם להתאהב זה בזו.
שלדון עושה זאת כי הוא חושב שזו בדיחה, ופני מסכימה כי כך היא תוכל לשאול את שלדון שאלות אישיות ולקבל תשובות כנות.
לבסוף, הם בוהים זה בזה למשך ארבע דקות ומחליטים שיש ביניהם אינטימיות קרובה שדומה ליחסים בין אח ואחות.
לעיתים נראה שבין פני ולאונרד לבין שלדון יש מערכת יחסים של הורים וילד.
לאורך הפרקים הוכח שכמה מתכונותיה חנוניות למדי, במכוון או שלא במכוון.
במקרה אחד, פני לעגה לרצונם של חבריה לאסוף צעצועי אספנות, אבל שלדון הגיב לה על ידי ציון האוסף שלה של דובונים ודברים ילדותיים דומים.
לאחר הסבר קצר על ידי שלדון למשחק "Age of Conan", פני יצרה דמות בשם המלכה פנלופי.
פני התמכרה למשחק, אך היא התגברה על התמכרותה כשהיא הבינה את חומרת מצבה כשהסכימה ללכת ל"דייט" וירטואלי בתוך המשחק עם הווארד.
פני הפגינה במספר מקרים ידע ב"מסע בין כוכבים" ובמלחמת הכוכבים, דבר שהפתיע אפילו אותה.
התפקיד העיקרי של פני היא כמלצרית בצ'יזקייק פקטורי, אם כי באחד הפרקים בעונה הראשונה היא עובדת בתור ברמנית.
בשנת 2010, כאשר השחקנית קיילי קווקו שברה את רגלה, פני הוצגה בעבודה כברמנית במשך מספר פרקים במהלך העונה הרביעית כדי להסתיר את הגבס שעל רגלה.
פני רואה את עצמה כשחקנית מקצועית וכל הזמן הולכת לאודישנים, אך לעיתים קרובות אינה מצליחה להיבחן או שהאודישן מתברר כשונה לחלוטין ממה שציפתה, כפי שקרה כאשר היא חשבה שהיא באודישנים לאוכל מסחרי לחתולים ובמקום זה התברר לה שהליהוק הוא בשביל פורנו.
בפרק הבכורה בעונה 5, פני מתוסכלת מחוסר ההצלחה שלה כשחקנית, והיא שוקלת לזמן קצר לחזור לנברסקה עד שהיא מצליחה להתקבל לפרסומת למשחה נגד טחורים.
בעונה השביעית היא חווה משבר מקצועי שמשתלב עם המשבר המקצועי של שלדון.
בעונה השמינית, היא מתחילה לעבוד כמוכרת תרופות.
בשלב כלשהו, מתוודע ללאונרד שפני מרוויחה יותר ממנו, והוא מתחיל להרגיש מעט מאוים.
בפרק הראשון של הסדרה, פני עברה לגור במסדרון מול לאונרד ושלדון בגלל הפרידה מהחבר שלה, קורט, לאחר ארבע שנים ביחד.
היא אמרה שהיא עדיין אוהבת אותו למרות בגידתו בה.
קורט מופיע מספר פעמים נוספות כשהוא מנסה לחזור להיות יחד עם פני, והוא נחסם בדרך כלל על ידי לאונרד.
כבר מתחילת הסדרה, ההתאהבות של לאונרד בפני הפכה לכוח המרכזי שמניע את הסדרה.
הווארד גם מגלה עניין בה אך נדחה על ידי פני פעם אחר פעם בגלל התנהגותו הגסה.
ראג' גם כן מעוניין בפני אך מכיוון שאינו מסוגל לדבר עם נשים אלא אם כן הוא שיכור או חושב שהוא שיכור, קשר זה לא מתממש.
שלדון הוא היחיד מבין ארבע הדמויות הגבריות הראשיות שלא הביע מעולם עניין רומנטי בה.
בניגוד לשאר הדמויות הראשיות, פני יוצאת לדייטים פעמים רבות, ויש לה קשרים רומנטיים רבים במהלך הסדרה.
בפרק הפתיחה בעונה הרביעית, שלדון משתמש בחישובים של הסתברות כדי להעריך שפני יצאה עם כמעט 180 אנשים מאז שהיא התחילה לצאת בגיל 14, ושכבה עם "30.96" מהם (הוא מעגל את זה ל-31).
פני הכחישה זאת בתוקף, אך נראית מדוכאת.
לעיתים עולה מדבריה שהיא קלה להשגה.
בסדרה מוצע כאילו לאונרד הוא זה המעוניין בפני עד שלבסוף היא מסכימה ונוצר ביניהם קשר "כנגד כל הסיכויים", אף על פי שלמעשה לאונרד הוא, קרוב לוודאי, הבחור הנחמד ביותר איתו קיימה מערכת יחסים.
ניתן לראות זאת במספר הזדמנויות ביניהן העובדה שפני מספרת לאביה שהיא ולאונרד שוב יחד, אף על פי שנפרדו, מכיוון היא רוצה שאביה יהיה מרוצה.
כל הבחורים האחרים שפני פוגשת בסדרה הם בעיקר יפים אך לרוב אינם מתייחסים אליה כראוי או טיפשים.
בשלב מסוים בסדרה בתקופה בה פני ולאונרד היו פרודים פני יצאה עם בחור בשם ז'אק בחור המתעניין במדע חרף העובדה שאינו מבין בנושא, דבר המוביל לירידות מצד ארבעת המדענים ובסופו של דבר לפרידה.
בהמשך הסדרה מתברר שהקשר הוביל לנישואים, לאונרד הפציר בפני להתגרש מז'אק והיא אכן עשתה זאת.
לפני יש, על פי דבריה, בעיה עם מחויבות.
היא נרתעת מהקשר עם לאונרד כאשר היא מבינה את המחויבות הרגשית העמוקה בין שניהם.
לאחר שהוא אומר שהוא אוהב אותה- הם נפרדים.
למרות זאת היא אינה מסוגלת לוותר עליו לחלוטין; הם נשארים בידידות והיא בוכה כאשר הוא מתחיל בקשר עם פרייה.
לאונרד יוזם את חידוש הקשר ביניהם, בסוף העונה השביעית היא שוב מציעה לו נישואין והפעם הם מתארסים.
בתחילת העונה התשיעית הם מתחתנים.
בסוף העונה ה12 מתגלה שפני בהריון.
פני המקום הוא הרומן השלישי פרי עטה של הסופרת דורית פלג.
הרומן ראה אור בסדרת 'עמודים לספרות עברית' של הוצאת זמורה ביתן בשנת 2006, ויצא לאור באותה הוצאה במהדורה חדשה עם שינויים בשנת 2010.
דינה, אשת מחשבים תל אביבית המגדלת בגפה את ילדהּ לאחר גירושיה, ממאנת להתאים את עצמה לתביעות המכַלוֹת של בועת ההיי-טק ונאלצת להתפטר.
המשבר המקצועי הופך למשבר קיומי: דינה מסרבת לקחת חלק במירוץ הקיום שכופה עליה העולם המערבי, אף שהיא יכולה לצאת ממנו ברווח נאה.
מובטלת, עם חשבון בנק ההולך ומידלדל, היא משוטטת בחוצות תל אביב, פנויה להתבונן בחלכאים ובנדכאים שהחלו למלא את חוצות העיר: הומלסים, קבצנים, משוגעים וסתם בני המעמד הבינוני, שנשחקים אט אט ומצטרפים למסה האנושית קשת-היום הגדלה והולכת בישראל.
לילה אחד בקו חמש בדרכה הביתה ('הבית' – מושג טעון שהגיבורה, והספר כולו, מנסים לברר אותו), דינה פוגשת במפתיע, מולה על הספסל, את מי שכבר מזמן רצתה לשאול אותו שאלה או שתיים: את אלוהים בכבודו ובעצמו.
אך הדמות שהיא פוגשת שונה מאוד מזו שחונכה לצפות לה.
אלוהים אכן ירד לארץ המובטחת.
הוא רוצה להיווכח כיצד נוהגים בני האדם בבריאתו, ותוך זמן קצר הוא עובר לגור עם דינה בדירתה שבלב העיר; אך הדבר אינו משפר את חייה או חיי הסובבים אותה, מאחר שהוא מסרב בתוקף להתערב בהם ולחולל בהם ניסים ונפלאות.
הוא מוכן, לעומת זאת, להיות מעורב.
הוא עוזר לדינה לטפל בילדהּ, ועד לפיטוריו הבלתי-נמנעים הוא עובד כפועל זבל בעיריית תל אביב – עמדה מצוינת מאין כמוה להכרת החיים ברחובות העיר הזו.
ככל ששהותו מתארכת כן הוא צופה בחרדה בעולמו המופקר בידי מי שנושאים את שמו לשווא, אך גם מתבונן בגעגועים ובחמלה בהזדקקותם של בני אנוש לנגיעה ולתחושת בית בעולם.
זה אחר זה נושרים מעל דינה, חרף התנגדותה העיקשת, מרכיבי עולמה המוגן: תחילה בן הזוג, אחר העבודה, אלבומי תמונות, סניף הבנק, הכסף שהיה בו, הוודאויות שהחזיקה בהן ועצם זהותה – הכל חומק בין אצבעותיה ונעלם, ונשארת רק אהבתה העמוקה לילדהּ.
הנכסים הישנים מתחלפים בנכס אחר, שעד כה נעדר מעולמה – במבט: אופן ראייה חדש, לא-מותנה, שעיניו של בן זוגה לחיים פותחות בפניה.
וכך, במקום לשבת בקומה השלושים באחד ממגדלי ההי-טק, דינה משוטטת ברחובות, ורואה במבט מצטלל והולך את העיר והארץ והזמן שהיא חיה בהם.
הקושי שבחייה מתגבר, אך העולם סביבה נעשה חי – הוא חדל להיות מובן מאליו.
מבטו של אלוהים הוא הפריזמה שדרכה היא רואה כל מה שמיאנה עד כה לראות.
וככל שמבטה שוב אינו מופנה רק פנימה, אלא מכליל את כל מה שסובב אותה, כך גם, כמעין התגלות, היא מתחילה לראות איך מתוך הקושי והחוּלין של היומיום קם ומתייצב משהו שמעבר לו; ואולי היה שם תמיד.
הרומן 'פני המקום' מהווה חשבון-נפש נוקב של יחיד מול האלוהים הפרסונלי שברא לעצמו על פי התפיסה הקרויה ביהדות 'השגחה פרטית'.
קל להסיק מכך כי גם האחריות למתרחש היא אלוהית ולא אנושית; ועמדת הספר היא שתפיסה זו של 'השגחה' מובילה להשלה של אחריות מוסרית אישית.
מתוך כך פני המקום בוחן את מושג האב – הן האב האישי, והן ה'אבא הגדול', הסמכות העליונה שבני האדם המליכו על עצמם.
הוא מתבונן בצורך שיש לאדם בסמכות העליונה הזו, ובשימוש שהוא עושה במושג האלוהות כתחליף לקנה-מדה מוסרי פנימי, כדי להסיר מעל כתפיו את האחריות האישית לזולתו.
מן המלה 'שימוש' משתמעת גישה תועלתנית; וההווייה המשתקפת ב'פני המקום', תהי דתית או חילונית, היא אכן הווייה המרוקנת מנוכחות האלוהים, אף שהיא עושה שימוש רב בשמו.
הקשר עם האלוהי נעשה לנוסחה מאובנת ומרוקנת מתוכן, או לשיטה לגרוף חסידים וצרכנים, והאל נעשה ישות מספקת-צרכים, באם של קולקטיב או של יחיד, מהסוג שקוראים לה כאשר המפתחות של האוטו הולכים לאיבוד.
ועם כל זה, כך מתברר במהלך הספר, הצורך של בני האדם בנוכחותו של האלוהי בחייהם – תהי אשר תהי המהות הזו שמעבר לעצמם – הוא אמיתי.
חסרה רק האבחנה בין מה שהוא תועלתני או ילדי, ובין קשר של ממש.
כדי לאפשר את ההבחנה, ואת האחריות, אלוהים שבספר מסרב להתאים את עצמו לתפיסה הנוחה של ה'השגחה האישית'.
באורח שקט אך נחוש הוא מסרב להיכנס למיטת-סדום המוצעת לו, שבה כולם רוצים לצמצם אותו למידותיהם: לא לזו של הדת הממוסדת, ולא של השרלטנות – המיסחור והניצול של נקודות התורפה האנושיות של פגיעה, כאב, וכמיהה לנחמה; גם לא לזו של הצרכים הפרטיים של קבוצות ויחידים, כולל, ובפרט, בת זוגו.
במיוחד הוא מסרב לספק את מה שתובעים ממנו יותר מאי-פעם בתקופתנו זו, שהורגלה לסיפוק המיידי: הוא מסרב לחולל ניסים.
אף שהוא מעורב מאוד במתרחש, ממש ככל אחד מברואיו, הוא מסרב להתערב במהלך האנושי.
הספר עוסק במקורותיה העמוקים של תפיסת ה'השגחה הפרטית' – חרדת וכאב הבדילות; הצורך האנושי העמוק לחוש חלק מאחדות, שהיא גדולה מן ה'מונאדה' הבודדה של היחיד.
מתוך כך, הוא מתעסק בשאלה העקרונית האם אפשר להם לבני האדם לחוש בני-בית בעולם.
דווקא ריקון תכונות הכל-יכול ועיצובו של אלוהים כ"בחור לא יותר מדי צעיר בקו חמש, די עייף" – היותו, כמו כולם, חשוף, בודד ומועד לגעגוע – הם העומדים ביסוד פעולתה המכרעת של דינה.
הם הגורמים לה להכניס אותו לביתה ולעולמה ולהתקרב אליו קרבה אינטימית, המבטלת אמנם את 'יראת הכבוד', אך מאפשרת לאדם לראות, במראה שהוא מציג, את העצמי: בעולם זה שלא האֵל אלא יד-אדם מתואמת יצרה אותו, גם אלוהים לא מצליח להסתדר.
גם לו אין כאן בית.
עינה של הגיבורה, הצופה בו הולך לאיבוד ברחובות הארץ הזאת, מאפשרת מבט חד על המקום והזמן, אך מאפשרת גם לזקק מתוכם אפשרות של חסד – הכרוכה לבלי-הפרד בהבנה, כי היא (ולא שליח) האחראית לגורלה ולזולתה.
הרומן זכה להתייחסויות מרובות בתקשורת ובביקורת הכתובה והאינטרנטית, ונבחר בידי ד"ר עמרי הרצוג כאחד משני ספרי השנה של ynet לשנת 2007.
וכאחד הספרים הטובים של השנה על ידי המבקר אריק גלסנר במעריב.
חגית כהן, מקור ראשון :
פלג החלה לעבוד על "פני המקום" במהלך שהותה באוניברסיטת אוקספורד בשנת 1995 ועבדה עליו לאורך פרק זמן של אחת עשרה שנים; הספר יצא לאור לראשונה בשנת 2006. כעבור ארבע שנים פלג כתבה מחדש את אקורד הסיום של הספר והוסיפה פרק קצר לקראת סוף הספר.
היא מספרת על כך בריאיון לעיתון 77:
קרול פני מרשל הייתה שחקנית, במאית קולנוע ומפיקה אמריקאית.
כשחקנית הייתה מרשל מועמדת ל-3 פרסי גלובוס הזהב על תפקידה בתור לוורן דה פזיו בסיטקום "לוורן ושירלי".
בתור במאית קולנוע ביימה מרשל את הלהיטים "ביג", "התעוררות" ו"ליגה משלהן".
מרשל נולדה בניו יורק סיטי למרי ג'ו איירין מרשל, מורה לריקוד, ולאנטוני מסקראיילי מרשל.
אחיה היה השחקן והמפיק גארי מרשל ואחותה היא המפיקה רוני האלין .
מרשל הייתה בוגרת אוניברסיטת ניו מקסיקו.
בתה של מרשל היא השחקנית טרייסי ריינר מנישואיה הראשונים של מרשל לשחקן הפוטבול מייקל הנרי, כמו כן הייתה סבתא לחמישה נכדים.
נישואיה השניים היו לבמאי הקולנוע האמריקאי-יהודי, רוב ריינר, לו הייתה מרשל נשואה במשך כ-10 שנים, עד שהתגרשו.
עבודותיה הראשונות מרשל כשחקנית היו בפרסומות בטלוויזיה ובסרטי קולנוע, שם לא בלטה במיוחד.
היא התגלתה לראשונה בראשית שנות ה-70 כשחקנית משנה בקומדיית המצבים "הזוג המוזר", בה שיחקה בתפקיד מירנה טרנר, מזכירתו של אוסקר מדיסון (ג'ק קלוגמן).
בשנת 1975 השתתפה כאורחת בסדרה הקומית הפופולרית "ימים מאושרים", בתפקיד לוורן דה פזיו.
דמותה זכתה להערכה כה רבה שבשנה לאחר מכן נוצרה סדרת הספין אוף "לוורן ושירלי", בכיכובה של מרשל.
מרשל שיחקה בתפקיד לוורן במשך 8 עונות הסדרה ועל משחקה הייתה מועמדת שלוש פעמים לפרס גלובוס הזהב לשחקנית הטובה ביותר בסדרה קומית.
אחד מיוצרי הסדרה היה אחיה, השחקן ומפיק העל גארי מרשל.
מחוץ לטלוויזיה לא בלטה מרשל בהופעות קולנועיות יוצאות דופן, היא השתתפה בסרט הפעולה של ג'ון בדהאם "הדרך הקשה" ובקומדיית ההתבגרות "אליס במהופך".
בשל עיסוקו של אחיה בתחום ההפקה התעניינה מרשל גם כן בבימוי והפקה.
היא החלה את מלאכתה מאחורי הקלעים בסדרה בכיכובה "לוורן ושירלי", בה ביימה ארבעה פרקים.
בשנת 1986 ביימה מרשל את סרט הביכורים שלה, המותחן הקומי "ג'ק פלאש המקפץ" בכיכובה של וופי גולדברג.
בשנת 1988 הוציאה מרשל לאקרנים את הפנטזיה הקומית המצליחה "ביג" בכיכובו של טום הנקס.
הסרט זכה להצלחה מסחרית וביקורתית רבה והיה לסרט הראשון שבויים על ידי אישה וגרף למעלה מ-100 מיליון דולרים.
מרשל ביימה את סרטה המוערך בקריירה "התעוררות" בשנת 1990. הדרמה בכיכובם של רוברט דה נירו ורובין ויליאמס, על פי תסריט של סטיבן זאיליאן, זכתה לשבחים ממרבית מבקרי הקולנוע.
הסרט היה מועמד לשלושה פרסי אוסקר לסרט הטוב ביותר, לתסריט ולשחקן הטוב ביותר.
ב-1992 ביימה מרשל את קומדיית הבייסבול "ליגה משלהן", בה כיכבו טום הנקס, ג'ינה דייוויס, ומדונה.
הסרט היה להצלחה ביקורתית ומסחרית עם הכנסות של 130 מיליון דולרים.
ב-1994 ביימה והפיקה מרשל את הקומדיה הצבאית "חכם על גדולים", בכיכובו של דני דה ויטו.
ב-1996 ביימה את סרטה השישי, הדרמה המשפחתית הקומית "אשת הכומר", בכיכובם של דנזל וושינגטון וויטני יוסטון.
בשנת 2005 השתתפה מרשל כמפיקה בסרטים "סינדרלה מן", דרמת האגרוף של רון הווארד, ו"סמנתה", הקומדיה של נורה אפרון.
מרשל נפטרה ב-17 בדצמבר 2018, עקב סיבוך של מחלת הסוכרת.
מחפשים הומור בעולם המוסלמי (2005)
כל אחד רוצה להיות איטלקי (2007)
פני דרדפול היא סדרת טלוויזיה בריטית מסוג דרמת אימה שנוצרה על ידי היוצר ג'ון לוגן עבור רשת השידור "Showtime".
הסדרה החלה את שידוריה ב-11 במאי 2014, כשעונתה הראשונה כללה שמונה פרקים, עונתה השנייה כללה עשרה פרקים ועונתה השלישית, תשעה פרקים.
ב-19 ביוני 2016, לאחר סיום שידור העונה השלישית, לוגן הודיע כי הסדרה הגיעה לסיומה וזאת בשל חיבורן הסופי של כל קווי העלילה שנוצרו ושהתפרשו על פניה.
כותרת הסדרה מתייחסת לחיבור ספרותי באותו השם שנכתב במאה ה-19. הסדרה עצמה שואבת השראה מיצירות האימה המפורסמות בימינו, ומציגה את דוריאן גריי, מינה הארקר, אברהם ואן הלסינג, ד"ר סיוארד, רנפילד, הרוזן דרקולה, ד"ר ויקטור פרנקנשטיין, וד"ר הנרי ג'קיל.
כמה מהדמויות המפורסמות והמבעיתות ביותר בתולדות הספרות – ביניהן המפלצת של פרנקנשטיין ויוצרו, דוריאן גריי, דרקולה, ד"ר ג'קיל ומר הייד ועוד דמויות אייקוניות מספרי האימה – מתגנבות בפינותיה החשוכות של לונדון הוויקטוריאנית של 1891. המותחן הפסיכולוגי האפל שוזר את סיפורי האימה הקלאסיים לדרמה טלוויזיונית, בעוד הגיבורים נאבקים בהפרעה המפלצתית שלהם.
בינואר 2013, הוכרז כי רשת השידור "שואוטיים" התחייבה לקחת על עצמה את הסדרה כפרויקט.
לוגן ומנדס, שכתבו את התסריט לסקייפול ואף ביימו אותו, הוכרזו כמי שיביימו את הפרויקט.
ההפקה החלה בלונדון במחציתה השנייה של שנת 2013. נשיאה של "שואוטיים", דייוויד נווינס, הצהיר כי הטון והרקע של הסדרה יהיה "מאוד מציאותי ומקורקע, ולא כפי גרסתו של בלה לוגוסי".
הדבר בא לידי ביטוי גם במהלך הייצור הפסקול של הסדרה, כשלוגן דרש לכוון לטון מציאותי יותר.
לוגן, אוהד מפלצות ספרותית בעצמו, כתב את רוב הפרקים בסדרה על פי הדימויים והסקריפטים על פיהם.
אף על פי שבתחילה הוכרז כי מנדס יביים את הפרקים, תזמון גרוע מנע זאת ממנו.
חואן אנטוניו ביונה הוכרז כבמאי שני הפרקים הראשונים, והפרקים הנותרים של העונה הראשונה בוימו על ידי דירבלה וולש, קוקי גיארויק, וג'יימס האווס.
במרץ 2013, הוכרז כי צילומי הסדרה יתרחשו בבריטניה; בעקבות זיכוי המס החדש בבריטניה להפקות טלוויזיה מתקדמות המציע הנחה של 25%.
עם זאת, נמסר באוגוסט כי ההפקה תתקיים במקום זאת באולפני "Ardmore" שבעיירה בריי ובמקומות אחרים ברחבי דבלין, אירלנד, משום חוק תמריצי המס של המדינה.
צילומים החלו ב-7 באוקטובר ונמשכו חמישה חודשים.
על פי דיווחים, השינוי בוצע משום שחלל הבימתי של קליבר לא היה מספיק זמין בשל צילומי סרטי קולנוע גדולים אחרים בלונדון.
בדצמבר 2013, "שואוטיים" הודיעה על ההפקה הראשונה שלה בבלוג עבור הסדרה עם השקת "בלוג ההפקה של פני דרדפול".
הבלוג אפשר לצופים באינטרנט לצפות במאחורי הקלעים על ההפקה משלביה המוקדמים של הצילומים באירלנד עד לסוף העונה הראשונה, הכוללים ראיונות עם שחקנים ואנשי צוות.
בפברואר 2014, "שואוטיים" שחררו טריילר באורך מלא עבור הסדרה.
בכנס הקומיק-קון שבסן דייגו לשנת 2014, לוגן חשף כי בעת תכנון הסדרה, הוא חשב על שילוב ספר המדע הבדיוני "האי של ד"ר מורו" לשימוש עתידי באחת העונות.
בראיון שנערך לפני הקרנת הבכורה של העונה השלישית, לוגן הצהיר כי ד"ר הנרי ג'קיל נוסף לסדרה משום שהזכויות על ד"ר מורו לא היו זמינות.
זמן קצר לפני תום העונות הראשונה והשנייה, "שואוטיים" הודיעו כי בכורת העונה השלישית תתקיים במאי הקרוב.
עם זאת, באמצע העונה השנייה, לוגן החליט כי העונה השלישית צריכה להיות האחרונה ולסגור את כל הקצוות שנשארו פתוחים, והוא ביקש מדייוויד נווינס לא לפרסם את המידע הזה עד אחרי סיום העונה האחרונה.
נווינס הצהיר, "ידעתי שהסוף של פני דרדפול עומד להיות מורגש, כמו ספוילר מאסיבי, וזה הרגיש כבוד גדול לחוות את החוויה הזו עם אנשים אחרים".
לוגן אמר לגבי אי-שחרור המידע: "זה מה שהסוף של הסדרה הזאת אמור להיות: זה אמור להיות סוף חזק, מודגש ותיאטרלי, כי אני חושב שזה מה האוהדים שלנו רצו וילהמעיט את הרגש הזה עם הודעה על כך הרגיש לי מעשה של חוסר תום לב".
העונה הראשונה תוארה על ידי הכתב בן יואיט מהאתר "The Guardian" כ"מתפרעת באופן מגוחך ולוקח את המקאבריות לגבהים (או למעמקים) חדשים".
באתר "Metacritic", העונה השנייה קיבלה את הציון 77 מתוך 100 בהתבסס על 14 ביקורות, דבר המציין "ביקורות חיוביות בדרך כלל".
ב-"Rotten Tomatoes", העונה קיבלה ציון של 100% עם ציון ממוצע של 7.6 מתוך 10 בהתבסס על 19 ביקורות, עם קביעת הקונצנזוס של האתר כי "עונתה השנייה של 'פני דרדפול' שומרת על הדרמה האינטנסיבית והעקוב מדם של הסדרה, תוך ניצול מערך עצום של דמויות ומקומות מרתקים על מנת לספר סיפור ייחודי".
העונה השלישית זכתה לביקורות חיוביות מאוד ממבקרים.
האתר "Metacritic" נתן לעונתה שלישית של הסדרה את הציון 83 מתוך 100 בהתבסס על 9 ביקורות, דבר המציין "שבח".
ב-"Rotten Tomatoes", העונה השלישית מחזיקה בציון 100% עם ציון ממוצע של 8.1 מתוך 10 בהתבסס על 11 ביקורות, עם קביעת הקונצנזוס של האתר כי "פני דרדפול חזרה לעונה שלישית המרחיבה באופן יפה ומדמם את התעלומות והזוועות הגותיות".
הכתב בן טראוורס מהאתר "Indiewire" נתן לעונה את הציון "B +" וכתב כי "הסצנות האמריקאיות של עלילת העונה השלישית שוברת יפה את ההתרחשויות העניינים עם כמה אלמנטים מערביים קלאסיים המעורבים בזוועות", וכי "האסתטיקה של ההפקה מעולם לא נראתה טוב יותר".
הסדרה, בשידורה המקורי, זכתה רייטינג של 872,000 צופים (1.44 מיליון כולל שידורים חוזרים).
מספר זה אינו כולל את 900,000 הצופים אשר צפו בסדרה בתצוגה מקדימה באפליקציה מיוחדת של "שואוטיים".
פנלופה "פני" אולקסיאק היא שחיינית קנדית, אלופה אולימפית (ריו דה ז'ניירו 2016) ושיאנית העולם לנערות במשחה ל-100 מטר חופשי ושיאנית העולם לנערות במשחה ל-100 מטר פרפר.
אולקסיאק נולדה וגדלה בטורונטו, אונטריו, האחות הצעירה למשפחה בת ארבעה אחים.
אחיה הבוגר, ג'יימי, הוא שחקן הוקי קרח מקצועני המשחק נכון ל-2024 בקבוצת סיאטל קראקן ב-NHL.
באליפות העולם בשחייה לנוער שנערכה בסינגפור בשנת 2015 זכתה אולקסיאק ב-6 מדליות, 1 זהב, 4 כסף ו-1 ארד.
מדליית זהב, במשחה שליחים 4x100 מטר מעורב משולב, מדליות כסף, במשחה ל-100 מטר חופשי (54.65 שניות), במשחה ל-50 מטר פרפר (26.45 שניות), במשחה ל-100 מטר פרפר (58.50 שניות) ובמשחה שליחות 4x200 מטר חופשי.
מדליית ארד, במשחה שליחות 4x100 מטר חופשי.
באולימפיאדת ריו דה ז'ניירו (2016) זכתה אולקסיאק ב-4 מדליות, 1 זהב, 1 כסף ו-2 ארד.
מדליית זהב בצוותא עם סימון מנואל מארצות הברית, במשחה יוקרתי ל-100 מטר חופשי בשיא אמריקה ושיא אולימפי חדש של 52.70 שניות, לפני שרה שסטרם משוודיה (52.99 שניות).
כבר בשלב חצי הגמר היא קבעה שיא אמריקה ושיא עולם לנוער של 52.72 שניות ועלתה מהמקום השני.
מדליית כסף, במשחה ל-100 מטר פרפר בשיא עולם חדש לנוער של 56.46 שניות, אחרי שרה שסטרם משוודיה שקבעה שיא עולם חדש של 55.48 שניות ולפני האלופה היוצאת דנה ולמר מארצות הברית (56.63 שניות).
כבר בשלב המוקדמות, היא קבעה שיא לאומי ושיא עולם לנוער של 56.73 שניות.
נוסף לכך, היא סיימה במקום חמישי במשחה שליחות 4x100 מטר מעורב בשיא קנדה חדש של 3:55.49 דקות.
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-4 מדליות, 2 זהב, 1 כסף ו-1 ארד.
מדליות זהב, במשחה שליחות 4x50 מטר חופשי (1:35.00 דקות), כשחיינית רביעית היא קבעה ב"זינוק שליחות" תוצאה של 23.54 שניות ובמשחה שליחות 4x200 מטר חופשי (7:33.89 דקות), כשחיינית רביעית היא קבעה ב"זינוק שליחות" תוצאה של 1:52.05 דקות.
כשחיינית רביעית היא קבעה ב"זינוק שליחות" תוצאה של 51.07 שניות.
מדליית ארד במשחה ל-100 מטר חופשי בתוצאה של 52.01 שניות, אחרי בריטני אלמסלי מאוסטרליה (51.81 שניות) וראנומי קרומווידג'ויו מהולנד (51.92 שניות).
נוסף לכך, הרביעייה הקנדית פסלה במשחה שליחות 4x100 מטר חופשי.
באליפות העולם שנערכה בבודפשט, הונגריה ביולי 2017 זכתה אולקסיאק בשתי מדליות ארד, כולן במשחי שליחים משולב.
במשחה שליחים 4x100 מטר חופשי משולב ביחד יורי קיסיל, חוויאר אסבדו, שנטל ון לנדהם בשיא לאומי חדש של 3:23.55 דקות, אחרי ארצות הברית שקבעה שיא עולם חדש של 3:19.60 דקות והולנד שקבעה שיא אירוקפה חדש של 3:21.81 דקות, כשחיינית רביעית היא קבעה ב"זינוק שליחות" תוצאה של 53.11 שניות.
נוסף לכך, היא סיימה במקום רביעי במשחה ל-100 מטר פרפר בתוצאה של 56.94 שניות, במקום חמישי בשיא לאומי חדש של 25.62 שניות, במקום שישי במשחה ל-100 מטר חופשי בתוצאה של 52.94 שניות.
פעמיים במקום רביעי במשחה שליחות 4x100 מטר חופשי בתוצאה של 3:33.88 דקות, כשחיינית רביעית היא קבעה ב"זינוק שליחות" תוצאה של 52.98 שניות ובמשחה שליחות 4x100 מטר מעורב בשיא לאומי חדש של 3:54.86 דקות, כשחיינית שלישית היא קבעה בסגנון פרפר ב"זינוק שליחות" תוצאה של 56.90 שניות.
במשחקי חבר העמים שנערכו בגולד קוסט באפריל 2018 זכתה אולקסיאק ב-3 מדליות כסף, כולן במשחי שליחות.
במשחה שליחות 4x100 מטר חופשי, במשחה שליחות 4x200 מטר חופשי ובמשחה שליחות 4x100 מטר מעורב.
באליפות העולם שנערכה בקוואנגג'ו, קוריאה הדרומית ביולי 2019 זכתה אולקסיאק ב-3 מדליות ארד, כולן במשחי שליחות.
כשחיינית רביעית היא קבעה ב"זינוק שליחות" תוצאה של 52.48 שניות.
נוסף לכך, היא סיימה במקום שישי במשחה ל-50 מטר פרפר בתוצאה של 25.69 שניות ובמקום שביעי במשחה ל-200 מטר חופשי בשיא אישי חדש של 1:56.59 דקות.
באולימפיאדת טוקיו (2020) זכתה אולקסיאק ב-3 מדליות, 1 כסף ו-2 ארד.
מדליית כסף במשחה שליחות 4x100 מטר חופשי ביחד עם קיילה סנצ'ז, מרגרט מקניל ורבקה סמית' בתוצאה של 3:32.78 דקות, אחרי אוסטרליה שקבעה שיא עולם חדש של 3:29.69 דקות ולפני ארצות הברית (3:32.81 דקות), כשחיינית רביעית היא קבעה ב"זינוק שליחות" תוצאה של 52.26 שניות.
פני סו פריצקר היא אשת עסקים יהודייה-אמריקאית, שכיהנה כמזכירת המסחר של ארצות הברית בקבינט של נשיא ארצות הברית ברק אובמה.
פריצקר הייתה האדם העשיר ביותר בממשל אובמה והונה נאמד נכון לפברואר 2017 בכ-2.4 מיליארד דולר, מקום 277 ברשימת עשירי ארצות הברית.
פני פריצקר נולדה בשיקגו, אילינוי, בתם של סו (לבית סנדל) ודונלד פריצקר.
אביה היה איש עסקים ובן למקימי רשת המלונות הייאט.
משפחתה של פריצקר היא מהמשפחות האמידות בארצות הברית, והיא שולטת בחברת המכולות טריטון קונטיינר אינטרנשיונל.
היא קיבלה תואר בכלכלה מאוניברסיטת הרווארד בשנת 1981 ובשנת 1985 קיבלה פריצקר תואר JD במשפטים ותואר MBA מאוניברסיטת סטנפורד.
בשנת 1987, ייסדה פריצקר פרויקט מגורים תחת חסותה של רשת המלונות היאט, המספק דיור יוקרתי לקשישים כחלופה לסיעוד.
בשנים 1994-1991 כיהנה פריצקר כיו"ר בנק סופריור באילינוי.
בשנת 1998 נמנתה עם מייסדי חברת "The Parking Spot", הפועלת בתחום הפעלת חניונים בנמלי תעופה שונים בארצות הברית.
לפריצקר קשר ידידותי עם ברק ומישל אובמה שתחילתו בשנת 1990. כאשר הוא היה מרצה מן החוץ באוניברסיטת שיקגו, אובמה ומשפחתו התארחו לעיתים תכופות בבית ההארחה של פריצקר בימת מישיגן.
פריצקר כיהנה כיו"ר המטה לגיוס כספים עבור אובמה, שרשם שיא בגובה התרומות שגויסו אי פעם לקמפיין לנשיאות.
נוסף על כך, פריצקר תרמה כמעט חצי מיליון דולר למועמדים דמוקרטיים אחרים מאז הבחירות לנשיאות ארצות הברית 2000.
ב-2013 בחר בה אובמה לתפקיד מזכירת המסחר של ארצות הברית, תפקיד שבו כיהנה במשך שלוש שנים.
פריצקר נשואה לבריאן טרוברט ואם לשניים.
אחיה הוא מושל אילינוי ג'יי.
פני דאוני היא שחקנית אוסטרלית, הידועה מהופעותיה בטלוויזיה הבריטית.
דאוני נולדה בבריזבן בירת מדינת קווינסלנד שבאוסטרליה.
היא התחילה את הקריירה שלה בבריזבן בתיאטרון הלילה השנים עשר ובתיאטרון בריזבן ארטס.
היא למדה משחק במכון הלאומי לאמנות הדרמה (NIDA) בסידני.
אחרי סיום הלימודים הופיעה בסדרות טלוויזיה אוסטרליות כגון "The Box", "בלבירד", "משפחת סאליבן", "Prisoner", ו-"Learned Friends".
בתחילת שנות השמונים של המאה העשרים עברה דאוני לממלכה המאוחדת.
בטלוויזיה הבריטית הופיעה בין השאר בסדרות "Minder" , "המפקח מורס" , "קוואנה QC", "משפחת קזאלט", "חקירות המפקח לינלי", "ספוקס", "משפט ועונש", "New Street Law", "פוארו", "Lost for Words", ו"תחבולות חדשות".
עוד שיחקה דאוני בסרט הטלוויזיה "הנערה בבית הקפה" לצדם של ביל ניי, קלי מקדונלד ואנטון לסר.
דאוני מופיעה בתיאטרון והיא עמיתה של הלהקה השייקספירית המלכותית, איתם שיחקה בתפקידים כגון ליידי אן במחזה "ריצ'רד השלישי" לצדו של אנטוני שר, ובדמות הרמיוני ופרדיטה במחזה "אגדת חורף".
ב-1986 שיחקה בהצגת הבכורה של המחזה "The Art of Success" מאת ניק דיר בסטרטפורד, ואחר כך במרכז האמנויות ברביקן בלונדון לצדם של מייקל קיצ'ן וסיימון ראסל ביל.
ב-2008 שיחקה בתפקיד גרטרוד לצדם של דייוויד טננט ופטריק סטיוארט בהפקה של הלהקה השייקספירית המלכותית של המחזה "המלט".
ב-2009 עובד המחזה לטלוויזיה ושודר ב-BBC.
עוד ב-2009 גילמה את הדמות הראשית במחזה "הלנה" מאת אוריפידס בתיאטרון שייקספיר גלוב.
בקולנוע שיחקה ב-2009 בסרטו של קלינט איסטווד "אינוויקטוס" וגילמה את גברת פיינאר.
ב-2013 הופיעה דאוני בתפקיד אם המנזר אוגוסטין בפרק "The Bride of Christ" בסדרה "האב בראון".
היא גילמה את הדמות הראשית במחזה "A Storm in a Flower Vase" המבוסס על חייה של קונסטנס ספרי.
הצגת הבכורה של המחזה הוצגה בתיאטרון ארטס בווסט אנד.
ב-2014 כיכבה דאוני בפרק בסדרה "Suspects" בתפקיד פיונה סאליבן, ושיחקה בדמות ליידי סינדרבי, אמו של אטיקוס אלדריג' בעונה החמישית של סדרת הדרמה "אחוזת דאונטון".
פני מכשף (בשוודית Ansiktet שפירושו: "הפנים", בארצות הברית: The Magician, בבריטניה: The Face (הפנים)) - סרט של הבמאי השוודי אינגמר ברגמן משנת 1958. הסרט מגולל את סיפורו של תיאטרון נודד העוסק בהצגת מעשי קסם ותופעות על טבעיות.
הסרט בוחן סוגיות של רציונליות וכוחות נסתרים.
הסרט היה אחד מעשרת המועמדים לקבלת פרס אוסקר לסרט הזר הטוב ביותר לשנת 1958.
הסרט מתחיל בנסיעה בכרכרה של "התיאטרון לריפוי מגנטי" של ד"ר ווגלר, עוזרו שאינו אלא אשתו המחופשת לגבר, סבתו ודמויות נוספות.
בדרך הם פוגשים את השחקן יוהאן שמת בכרכרה כעבור זמן קצר.
הכרכרה נעצרת בגבולות העיר וחבריה נלקחים לקונסול אגרמן.
בבניין נמצאים מלבד הקונסול גם מפקד המשטרה והיועץ הרפואי וורגרוס.
היועץ מאמין שווגלר הוא שרלטן ומאחז עיניים.
אשת הקונסול דווקא מאמינה בכוחותיו של ווגלר.
יחסי קרבה שונים נוצרים בין חברי התיאטרון ליושבי הבית.
למחרת מאלצים את ווגלר לערוך בפניהם הופעה פרטית.
במופע מת לכאורה ווגלר מהתקף לב.
היועץ הרפואי ומפקד המשטרה עורכים בו ניתוח לאחר המוות בהתאם לחוק.
זוהי ההזדמנות של ווגלר שכלל לא מת לנקום במדען.
מפקד המשטרה סטארבק רוצה לגרש את ווגלר מהעיר אבל ברגע זה מגיע מסר דחוף ממלך שוודיה, שמבקש להציג את המופע של "התיאטרון לריפוי מגנטי" בארמונו.
מקס פון סידוב – ד"ר ווגלר
אינגריד טולין – מנדה ווגלר (אמן)
גונאר ביורסטראנד – היועץ הרפואי
יש הרואים בו סרט "גרוטסקי" עם מסרים עמומים.
יש הרואים בו מהסרטים החשובים של הבמאי וסרט שפותח עדן חדש ביצירות הבמאי.
וודי אלן רואה בסרט זה את אחד מהסרטים החשובים של ברגמן, סרט בעל מסרים דתיים.
הוא ממליץ למי שרוצה להכיר את יצירות ברגמן לראות סרט זה לצד ארבעה סרטים נוספים של ברגמן: החותם השביעי, תותי בר, פרסונה וזעקות ולחישות.
ד"ר פני סרטורי היא חוקרת רפואית בריטית בתחום של מחקר חוויות סף-מוות (NDE).
סרטורי עבדה כאחות בחדר טיפול נמרץ במשך שבע עשרה שנים, שבמהלכן תוך טיפול בחולים רבים שהיו קרובים למוות חוותה חוויות "מוזרות" וכתוצאה מעדויות מצטברות על חוויות סף מוות, החליטה שאינה יכולה להתעלם מהקשר בין המקרים והחלה לחקור את הנושא בשיטות קליניות אקדמאיות.
לאחר מספר שנים של מחקר פרסמה סרטורי את המונוגרפיה "על חוויות סף-המוות של מאושפזים בטיפול נמרץ: חמש שנים של מחקר קליני" אשר פורסם על ידי ההוצאה לאור אדווין מלן ב-2008. סרטורי קיבלה על עבודתה דוקטורט בשנת 2005. מאז היא עובדת כמרצה ויועצת.
חלק ניכר מהתופעות המתועדות בעלות סממנים דתיים.
ספרה של סרטורי, "החכמה של חוויות סף מוות" בוחן את שאלת האמיתות של חוויות סף מוות יותר לעומק.
מורדנט נולדה בטורקי שבמחוז דבון ולה אח תאום ואח קטן יותר.
בגיל שנתיים עברה מורדנט לפורטסמות'.
אביה שירת בצנחנים והיה איש חינוך ואמה הייתה אשת חינוך מיוחד, שנפטרה כשמורדנט הייתה בת 15.
ב-1995 סיימה תואר ראשון בפילוסופיה מאוניברסיטת רדינג.
היא עבדה כמנהלת תקשורת במועצת הרובע המלכותי קנזינגטון וצ'לסי, כיועצת בארגון הובלת המטענים של הממלכה המאוחדת (FTA), שימשה דירקטורית בארגון "Community Fund" שעסק בחלוקת רווחי הגרלת הלוטו וב-2006 מונתה לאחראית לנושא אסטרטגיה במועצת המנהלים של ארגון "Diabetes UK" הפועל בתחום הסוכרת.
ב-2009 התגייסה לכוחות המילואים של הצי המלכותי הבריטי, היא שירתה באוניית הלוחמה האמפיבית אה"מ "בולוורק" ("HMS Bulwark") והשתתפה במשימה בעיראק.
ב-2013 עברה לשרת בבסיס יבשתי.
באפריל 2019 העניקה לה המלכה דרגת כבוד של קומנדר וב-2021 דרגת כבוד של קפטן.
כחברת המפלגה השמרנית, כיהנה כראש מטה הצעירים של המפלגה בתקופת שלטונו של ג'ון מייג'ור, לאחר מכן שימשה דוברת במטה של מנהיג המפלגה ויליאם הייג.
במהלך הבחירות לנשיאות ארצות הברית 2000 שימשה אחראית לנושא התקשורת הזרה במטה הקמפיין של ג'ורג' ווקר בוש וסייעה לו גם במהלך הבחירות לנשיאות ארצות הברית 2004.
בבחירות הכלליות בבריטניה 2005 התמודדה לנציגות מחוז צפון פורטסמות' לבית הנבחרים הבריטי, אך הפסידה למועמדת מפלגת הלייבור, שרה מקארתי-פריי.
בבחירות 2010 גברה על מקארתי פריי, ומאז נבחרה שוב ב-2015 וב-2017. בבית הנבחרים שימשה חברה בוועדה לפיקוח על ייצוא הנשק, בוועדת הביטחון, בוועדה לסקירת ענייני האיחוד האירופי, ובוועדה המשותפת לבתי הפרלמנט לעניין חופש הפרט וצווי מניעה.
במאי 2015 מונתה לשרה זוטרה במשרד ההגנה, וביולי 2016 מונתה לשרה זוטרה במשרד העבודה.
בנובמבר 2017 מונתה לשרה לפיתוח בינלאומי במקומה של פריטי פאטל שנאלצה להתפטר, באפריל 2018 מונתה בנוסף לשרה לענייני נשים ושוויון הזדמנויות במקומה של אמבר ראד.
במאי 2019 מונתה על ידי ראש הממשלה תרזה מיי למזכירת ההגנה במקומו של גווין ויליאמסון.
מורדנט היא האישה הראשונה לכהן בתפקיד זה.
היא כיהנה בתפקיד עד כניסתו של בוריס ג'ונסון לתפקיד ראש הממשלה ביולי 2019.
בשנת 2019 היא מונתה לתקפיד הלורד נשיא המועצה וכיהנה בתפקיד עד לשנת 2024 כאשר לוסי פאוול החליפה אותה.
בפברואר 2020 מונתה על ידי ג'ונסון למנהלת השכר הכללית.
בספטמבר 2021 מונתה לשרה למדיניות הסחר במשרד הסחר הבינלאומי.
בספטמבר 2022 מונתה למנהיגת בית הנבחרים והלורד נשיא המועצה.
ב-2014 השתתפה בתוכנית המציאות "!Splash" בה המשתתפים מתחרים בקפיצה למים.
ביולי 2022 הכריזה מורדנט על מועמודתה לראשות המפלגה השמרנית וראשות הממשלה.
היא נחשבה לאחת המועמדות המובילות לאחר פרישתו מהמרוץ של שר ההגנה בן וולאס, ובסיבוב ההצבעה הראשון זכתה במקום השני מבין שמונה מועמדים, לאחר רישי סונאק, עם 67 תומכים.
בסיבוב ההצבעה השני סיימה שנייה עם תמיכה של 83 חברי פרלמנט.
בסיבוב השלישי קיבלה 92 קולות וסיימה שוב שנייה אחרי סונאק.
בסיבוב הרביעי סיימה שלישית לאחר סונאק וליז טראס ולא העפילה לשלב ההתמודדות בקרב כלל חברי המפלגה.
סרטון שנועד לקדם את מועמדותה עורר ביקורת לאחר שנכללו בו תמונות של האצן אוסקר פיסטוריוס, שהורשע ברצח חברתו ב-2013, ובעקבות כך נערך הסרטון.
מורדנט גם הואשמה במהלך הקמפיין על ידי פעיל השמאל והפרשן הפוליטי אוון ג'ונס כי היא "משליכה א.
נשים טרנסג'נדרים.ות מתחת לאוטובוס כדי לקדם את הקריירה של עצמה", לאחר שחזרה בה מאמירה שלה מ-2018 לפיה "נשים טרנסג'נדריות הן נשים וגברים טרנסג'נדרים הם גברים" וטענה כי נשיות היא על בסיס ביולוגי בלבד.
באוקטובר 2022 הוזכרה כמועמדת לראשות המפלגה, אך לא הצליחה לאסוף את מספר החתימות הדרוש לכך.
בבחירות 2024 הפסידה את מושבה בפרלמנט לאמנדה מרטין מהלייבור.
"פני יהדות מזרח אירופה" או "דיוקן יהודי המזרח" הוא ספר מאת ארנולד צווייג, שלווה בהדפסים מאת הרמן שטרוק וראה אור בשנת 1920 בגרמניה.
בתקופת מלחמת העולם הראשונה הרבה שטרוק ליצור בטכניקת הדפס אבן.
הדפסים אלו כללו פורטרטים של דמויות יהודים בקובנה, ביאליסטוק ובוילנה, וכן תיאורי נוף שונים.
המפגש של שטרוק עם יהדות מזרח-אירופה החל בשנת 1915, אז נמנה עם חברי "ועדת הסיוע היהודית לפולין וליטא" ועל "הוועד למען יהודי המזרח בפולין" בין השנים 1918-1917 אף שירת שטרוק בתפקיד הממונה על המחלקה לעניינים יהודיים במטה הפיקוד העליון "אובר אוסט" של צבא הקיסרות הגרמנית.
ה"ostjüdische" ("אוסטיודן") שימש כינוי ל"יהודי המזרח" במזרח-אירופה, שהתרכזו ב"תחום המושב" שבשליטת האימפריה הרוסית ובגליציה שב.
אלו נתפשו בעיני יהדות מערב-אירופה, ויהדות גרמניה בפרט, כנחשלים וכמשקפים תרבות עבר.
בשנת 1918 הדפיס הרמן שטרוק הדפסי אבן בבית הדפוס "אובר אוסט" בברלין.
חלק מהדפסים אלו הופיעו בשנת 1919 בספר "Skizzen aus Russland.
מתוך מבחר ההדפסים זה, והדגפסים נוספים מאותה תקופה, הופיעו בספר 51 הדפסים, שכללו 49 דיוקנאות של דמויות וטיפוסים מכל רובדי החברה היהודית המזרח-אירופה ו-2 תאורי נוף, בספר "פני יהדות מזרח אירופה", שראה אור בהוצאת Welt במהדורה בת 250 עותקים.
ההדפסים מתארים דיוקנאות של דמויות יהודיות בהן נתקל שטרוק בתקופת מלחמת העולם הראשונה.
רישומי הדמויות מעוצבים כדיוקן ראש או בתיאור גוף מלא.
ב"הסנדלר היהודי, קובנו", לדוגמה, שטרוק מבודד את הדמות ומציג אותן ללא כל רקע, תוך הבלטת האופי הרישומי של העבודה.
סגנון זה הדגיש את האינדווידואליות של כל דמות ואת הגישה ההומניסטית של האמן.
טקסט של שטרוק מ-1918 מעיד על חוויותיו מתקופה זו: "הרבה מחזות מצוקה ועוני ראו עיני בתפוצות היהודים בעולם כולו, ובייחוד בארצות אירופה המזרחית.
כאן ראיתי ילדי ישראל קטנים בעברם ברחובות וילנה יחפים בקור החורף; ראיתי אביונים רעבים ולבושי סחבות, הנדחקים לתוך 'בית המטבח הזול'; ראיתי מסכנים דווים וסחופים, המתגוררים קומה וחצי למטה מפני הקרקע - ולמראה כל העוני והסבל הללו נאלמתי דומיה, תוך רגש של חוסר-ישע.
אך צערי וכאבי גדלו שבעתיים למראה הדלות המזעזעת ב"חצר באנקובסקי" שבווילנה".
על בסיס ההדפסים חיבר צוויג טקסט.
במבוא לספר מעידים שטרוק וצוויג כי מצבה הקשה של יהדות פולין ורוסיה היווה מניע מרכזי להוצאת הספר, לא רק בשל העוני העוני, כי אם גם בגלל היחס האכזר של השלטונות והעם אל הקהילות היהודיות.
הספר זכה להצלחה רבה ומספר מהדורות שלו הופיעו במשך השנים.
בשנת 1922 יצאה לאור מהדורה נוספת של הספר, ומהדורה שלישית הודפסה בשנת 1929. מהדורות אלו לוו בשעתוקים של ההדפסים.
מהדורה מאוחרת הודפסה בשנת 1988. בשנת 2004 יצאה מהדורה אנגלית של הספר בהוצאת אוניברסיטת קליפורניה
פני דרדפול: עיר המלאכים היא סדרת טלוויזיה אמריקאית שנוצרה על ידי היוצר ג'ון לוגן עבור רשת "שואוטיים".
הסדרה, המהווה ספין אוף לסדרה "פני דרדפול", הוזמנה רשמית בנובמבר 2018, ועלילתה מתרחשת בלוס אנג'לס במהלך שנת 1938, זמן ומקום "שהושפעו עמוקות מהפולקלור המקסיקני-אמריקאי והמתח החברתי".
הסדרה עלתה לשידור ב-26 באפריל 2020.
הסדרה מתרחשת כמעט 40 שנה לאחר הסדרה המקורית, במהלך תקופת תור הזהב של הוליווד במהלך שנות ה-30. הסדרה מתרחשת בשנת 1938 בלוס אנג'לס, זמן ומקום "המושפעים עמוקות מהפולקלור המקסיקני-אמריקאי והמתח החברתי הגואה"; בזמן שחלק מהדמויות קשורות בקונפליקט עם האלוהות, סנטה מורטה, בעוד שאחרות קושרות ברית עם השטן.
על הבלש טיאגו וגה מוטל לפתור מקרה רצח מזוויע שמסבך אותו בתולדותיה ועברה האפלים של לוס אנג'לס: "מבניית הכבישים המהירים הראשונים של העיר ומסורות הקשורים לפולקלור המקסיקני-אמריקאי, ועד לפעולות הריגול המסוכנות של הרייך השלישי ועליית הרדיו האוונגליסטי".
בעודו מנסה לפתור את מקרה הרצח, טיאגו ומשפחתו נאלצים להיאבק עם כוחות אופל חזקים המאיימים לקרוע אותם.
נטלי דורמר - מגדה, שדה בעלת היכולת לשנות את צורתה ומראה החיצוני על פי רצונה.
דניאל זובאטו - טיאגו וגה, הבלש המקסיקני-אמריקאי הראשון במשטרת לוס אנג'לס.
ג'סיקה גרזה - ג'וזפינה וגה, אחותם הצעירה של טיאגו ומתיאו, שמחזיקה בכוחות על-טבעיים מבלי ידיעתה.
ג'ונתן ניבס - מתיאו וגה, אחיו הצעיר של טיאגו.
נייתן ליין - לואיס מיצ'נר, שוטר ותיק במשטרת לוס אנג'לס ושותפו של וגה.
אדריאנה בראסה - מריה וגה, אמם של טיאגו, מתיאו וג'וזפינה והמטריארכית של משפחת וגה.
רורי קיניר - פיטר קראפט, רופא ילדים גרמני וראש האיגוד הגרמני אמריקאי.
קארי בישה - האחות מולי, שדרנית רדיו אוונגליסטי כריזמטית.
מייקל גלדיס - צ'רלטון טאונסנד, ראש ועדת התחבורה של לוס אנג'לס וחבר במועצה המקומית.
איימי מאדיגן - אדליין פיניסטר, אמה של מולי.
ברנט ספיינר - נד ונדרהוף, פקד משטרת לוס אנג'לס והבוס של וגה ומיצ'נר.
לין שיי - דוטי מינטר, ידידתו של מיצ'נר.
לורנזה איצו - סנטה מורטה
אדם רודריגז - ראול וגה
תומאס קרצ'מן - ריצ'רד גוס, אדריכל גרמני.
דומיניק שרווד - קורט, נהגו האישי של גוס.
אית'ן פק - הרמן אקרמן, סגן שני האיגוד הגרמני אמריקאי.
צילומי הסדרה נערכו בלוס אנג'לס במהלך שנת 2019. הבמאי פאקו קאבזאס, שביים מספר פרקים בסדרה המקורית, כולל פרק הסיום שלה, ביים מספר פרקים.
"פני יהושע" הם סדרת ספרי חידושים על התלמוד בבלי שחיבר הרב יעקב יהושע פלק.
סדרת הספרים הפכה לטקסט יסוד בלימוד הגמרא, ושיטת הפרשנות המוצגת בה משקפת התפתחות מודרנית לעומת הפרשנות הקודמת שנוצרה לפי שיטת הפלפול.
בהקדמה לספר פני יהושע על סדר נשים כתב שהמניע לכתיבת הספר היה פיצוץ מחסן חומר נפץ בעיר, ביום ג' בכסליו שנת תס"ג, עת הבית בו ישב ולימד קרס על כל יושביו ובעיר פרצה שרפה.
בקריסת הבית נהרגה אשתו ואימה, וכן בתם הקטנה שהייתה מאוד חביבה עליו, כלשונו.
הוא עצמו נלכד תחת ההריסות, בעוד אנשים עוברים מעל ההריסות, כדי למצוא ניצולים, והוא חושש שמא יוסיפו וימעכו אותו למוות.
בשכבו תחת ההריסות הוא נדר לה' שאם יינצל, יעסוק כל חייו בבירור סוגיות תלמודיות, וימעט לעסוק בענייני דרשות.
כמו כן ימשיך במה שהתחיל אבי סבתו, מחבר הספר "מגיני שלמה" – תירוץ קושיות בעלי התוספות על רש"י.
הוא מספר שמיד כשסיים את נדרו נפתח בפניו שביל בין העמודים שקרסו, והוא יצא בלא פגע.
מאז והלאה השקיע את עיקר לימודו בדברי הלכה בסוגיות הש"ס והפוסקים.
לפי מה שמספר הדברים שכתב נלמדו עם תלמידיו בישיבה, והוא בחר לכתוב רק את הדברים הנבחרים.
הספר מבאר את סוגיות הש"ס על־פי גדולי המפרשים, בעיקר התוספות ורש"י ופסקי הרמב"ם.
לדעת פרופ' ישראל מ' תא-שמע, ספרי 'פני יהושע' פתחו תקופה חדשה בפרשנות האחרונים לתלמוד, והם למעשה הפרשנות המודרנית הראשונה לתלמוד.
הוא מונה מספר סיבות להגדרה זו.
האחת, בספר זה ניתן משקל רב לשאלות העולות בסוגיה.
הן לא הועלו רק כבסיס למתן תירוצים, אלא בעלות חשיבות רבה יותר מן התירוצים המוצעים להן.
שנית, מתוך החלטה מודעת של המחבר לעסוק רק בשאלות שיש להן השפעה על המסקנות ההלכתיות העולות מן הסוגיה, ולהימנע מלכתוב כל פירוש שאינו משכנע כפירוש אמיתי.
זאת בניגוד לשיטת הפלפול שרווחה בישיבות אירופה עד אז, שבה נדונו גם שאלות הנוגעות לסדר הדברים בלבד, ונאמרו גם תירוצים שהיו רחוקים מן הסברה הישרה.
שני עקרונות אלה ניסח רבי יהושע פלק בעצמו בהקדמה לספרו, ויש לראות אותן גם על רקע תנועת ההשכלה היהודית שהחלה כדור לאחר מכן.
מסיבות אלו, רואה תא-שמע את ספרי 'פני יהושע' כספרים שיצרו את המהפך ששם קץ לשיטת הפלפול, ובכך הניחו את היסודות לשיטת הלימוד בישיבות מכאן ואילך.
חידוש נוסף בספרי 'פני יהושע' הוא השימוש בחידושי הראשונים לתלמוד, מלבד רש"י ותוספות שבהם התמקד הלימוד עד לתקופתו.
חידושי הראשונים בספרד, ובפרט חידושי הרמב"ן, הרשב"א והריטב"א, החלו להידפס בהיקף משמעותי בשנות התחברות 'פני יהושע', ולעיתים הוא מציין כי זכה לכוון בתירוצו לדברי אחד הראשונים שעתה נדפס.
בהתרחקותו מן הפלפול, ויציאתו מהתמקדות ברש"י ובתוספות אל דיון בדברי הראשונים, רואה תא-שמע את ראשית הפרק החדש בלימוד התלמוד באירופה.
הוא מוסיף ואומר ששיטת הלימוד הישיבתית המודרנית, שראשיתה בשיטת בריסק מיסודו של רבי חיים סולובייצ'יק, אינה אלא שכלול ופיתוח של המהלך שהתחדש בספרי 'פני יהושע'.
על מסקנה זו חלק הרב משה ליכטנשטיין.
לדעתו, אף על פי שספרי 'פני יהושע' בניגוד לקודמיהם אינו ממוקדים ברש"י ובתוספות, אלא שבים ודנים בדברי התלמוד ואף משתמשים לשם כך בחידושי ראשוני ספרד, אין לראות בכך את פתיחתה של שיטת הלימוד החדשה.
הרב ליכטנשטיין ממקד את השיטה החדשה בהשתחררותה מדיון במשא־ומתן התלמודי שבתוככי הסוגיה אל העלאת שאלות מושגיות-קונספטואליות ועקרוניות יותר.
על אף שבספרי 'פני יהושע' נעשה שימוש בחידושי ראשוני ספרד, שאלות כאלה מופיעות בו רק לעיתים ובדרך מקרה, ובעיקרו הוא עודנו ממוקד במשא ומתן שבתוככי הסוגיה.
יצירת שיטה חדשה שעיקרה בשאלות הקונספטואליות, וניצול של חידושי ראשוני ספרד לצורך זה, נעשה לדעתו רק בדור הבא, בידי רבי אריה ליב הלר בספריו "קצות החושן" ו"שב שמעתתא".
הספר נדפס במקור בארבעה חלקים שניים מהם יצאו לאור בחיי המחבר, ושניים לאחר מותו:
הכרך הראשון שהודפס ראה אור באמסטרדם שנת ה'תצ"ט (1739), אולם הוא נקרא חלק שני מפני שהוא עוסק בסדר נשים, בעוד שחלק א, העוסק בסדר מועד המוקדם יותר מבחינת סדר התלמוד, הודפס אחריו.
הכרך השני נדפס בפרנקפורט על המיין בשנת ה'תקי"ב (1752), והוא החלק ראשון שעוסק במסכתות ברכות, שבת, פסחים, ביצה, ראש השנה, סוכה, יומא ומגילה.
הכרך השלישי נדפס בפרנקפורט בשנת מותו של הפני יהושע – ה'תקט"ז (1756), והוא החלק שלישי שעוסק במסכתות בבא קמא ובבא מציעא.
הכרך הרביעי נדפס בפיורדא לאחר מותו בשנת ה'תק"ם (1780), והוא החלק רביעי שעוסק במסכתות מכות, שבועות, חולין.
טור חושן משפט וכן ליקוטי חידושים על מסכתות מסדר מועד.
המחבר כתב גם קונטרס אחרון כהוספה לספר, ובקונטרס זה הוא ניסה בעיקר לתמצת את החידושים להלכה שנתחדשו מתוך דבריו, אך הוא הוציא אותו רק על הכרך הראשון של ספרו, הוא הכרך העוסק בסדר נשים.
כיום הספרים יוצאים לאור בהוצאות רבות וביניהם אור החכמה, מכון המאור וטלמן.
פני דיאן סאקט היא פיזיקאית ואסטרונומית אמריקאית-אוסטרלית, שהייתה המדענית הראשית של אוסטרליה.
היא גילתה יחד עם נבחרת מדענים את הכוכב הידוע הראשון בגודל כדור הארץ שמקיף כוכב אחר שאינו השמש בשביל החלב הפנימי.
פני דיאנה סאקט נולדה בלינקולן בירת נברסקה, ארצות הברית, וגדלה באומהה.
אמה הייתה רואה חשבון ואביה טכנאי מחשבים.
בתור ילדה סאקט הרבתה לקרוא רומנים בלשיים, ורק לאחר הרבה שנים הפנתה את תשומת לבה לתעלומות היקום.
בתור נערה, היא התעניינה בעיקר בביולוגיה וברפואה והחשיפה הראשונה שלה לפיזיקה הייתה כאשר למדה פיזיקה בבית הספר בגיל 16. בהתחלה סאקט לא אהבה את הנושא אבל אביה ומורה מעוררת השראה שכנעו אותה ללמוד אותו והיא התאהבה בנושא.
סאקט השלימה את התואר שלה בפיזיקה באוניברסיטת נברסקה ועשתה את הדוקטורת שלה בפיזיקה תאורטית באוניברסיטת פיטסבורג בשנת 1984. מיד לאחר מכן התמנתה סאקט לעבודות באוניברסיטת מסצ'וסטס אמהרסט, במכון למחקר מתקדם (IAS) בפרינסטון ובמכון קפטיין לאסטרונומיה בהולנד.
לאחר שהחלה לעבוד על פרויקט שיזמה לחיפוש אחרי כוכבי לכת מסוימים, בו היה צורך בקשרים בין חוקרים ברחבי העולם, החלה סאקט לעבוד באוניברסיטה הלאומית של אוסטרליה.
כמו כן, סאקט הייתה חברה בוועדה של החברה המלכותית לאסטרונומיה (RAS) שמטרתה לעורר עניין באסטרונומיה, לקדם ולהרחיב את הידע באסטרונומיה תוך כדי פרסום כתבי עת וספרים, לרכוש ולתחזק ציוד למען בשביל מטרות הוועדה ולתרום ולסייע לאנשים פרטיים החוקרים ופועלים בחקר וקידום אסטרונומיה.
סאקט ניהלה את בית הספר למחקר באוניברסיטת אוסטרליה, והשיגה תרומות של מיליוני דולרים לבנייה מחדש של מצפה הכוכבים בהר סטרומלו אחרי שזה נהרס בשריפות השיחים בקנברה בשנת 2003. היא פיתחה אותו מחדש כמרכז בינלאומי למחקר, לתרגול ולחידושים טכנולוגים.
באוקטובר 2008 סאקט מונתה למדענית הראשית במשרד המדען הראשי (OCS) של אוסטרליה, ובמקביל המשיכה להדריך ולקדם סטודנטים באוניברסיטה הלאומית של אוסטרליה.
עקב כך, עברה סאקט לגור יחד עם בעלה, במשך זמן כהונתה בתפקיד זה, באוסטרליה מארצות הברית.
היא עבדה במשרת המדען הראשי של אוסטרליה עד שנת 2011, אז עזבה בשל סיבות אישיות ומקצועיות כשהיא אומרת כי בכוונתה לתרום למדע בדרכים אחרות.
היא מתארת את עצמה כפיזיקאית בהכשרתה, אסטרונומית במקצועה ומחנכת בטבעה.
פרופסור סאקט תומכת בקריאה לפעול כנגד שינוי האקלים.
לשם כך היא פעלה כראש הוועדה האוסטרלית לשינוי האקלים והייתה חברה של המועצה לייעוץ עסקי של קרן החדשנות לאנרגיה מתחדשת של ACT.
כמו כן, בשנת 2010 סאקט תמכה בקריאה בינלאומית של מדענים בנושא פעולות דחופות בנוגע לשינוי האקלים.
לדברי פני סאקט, הרגעים החשובים ביותר שהיו לה בעבודה הם:
ארגון של נבחרת בינלאומית (PLANET) שמטרתו מעקב רציף אחר מיקרו אירועים בשמיים המצביעים על נוכחות של כוכב מחוץ למערכת השמש.
נבחרת זו גילתה את אחד הכוכבים הקטנים ביותר מחוץ למערכת השמש שידועים עד היום.
ניהול ופיקוח על הקבוצה ששחזרה את המרכז למחקר במצפה הכוכבים בהר סטרומלו, אחרי שזה נהרס בשריפה בינואר 2003. השחזור היה גם מבחינת בנייה של תשתיות פיזיקליות וגם מבחינת יישום חזון של אסטרונומיה אופטית באוסטרליה שכלל מיפוי שמיים, בקרת שמיים דרומיים ותכנון טלסקופ מגלן הענק.
קבלת האפשרות והאחריות להיות מדענית ראשית ובכך מתן ייעוץ לממשל וקידום מדע, טכנולוגיה וחדשנות.
סאקט נשואה לאסטרונום ללא ילדים.
היא עובדת באופן קבוע כ-55 שעות בשבוע.
תחביביה העיקריים הם לצייר, לקרוא, לצלם ולטייל.
בזמן כהונתה בתפקיד המדענית הראשית, סאקט ייעצה לממשל אוסטרליה בנושאי מדע, טכנולוגיה וחדשנות.
היא פתחה ערוצי תקשורת חדשים לחברה האוסטרלית בנושאי מדע, בעיקר בנושא הקיימות כמו אנרגיה, מים, שינוי אקלים, אבטחה והבטחת מזון ולמידה לאורך החיים.
כל זאת על מנת לחשוף את החברה ברמה לאומית ואף גלובלית למדע ולחדשנות לצורך קידום הבנה וחשיבה.
סאקט השתתפה בכמה ועדות ליצירה של הדור הבא של הטלסקופים, שכולל טלסקופים איכותיים יותר ומתקדמים יותר וביניהן הוועדות לבניית טלסקופ מגלן הענק וטלסקופ החלל האבל.
בזמן שעבדה בקרן הלאומית למדע של ארצות הברית, במכון קפטיין לאסטרונומיה בהולנד ובמכון למחקר מתקדם בפרינסטון, היא פיתחה התמחות חדשה במיקרו-גרביטציה לצורך חיפוש פלנטות מחוץ למערכת השמש, חקרה גם בנושאים של חומר אפל ומבנים גלקטים ופרסמה מאמרים רבים בנושא.
ב-2006 היא הייתה חלק מצוות בינלאומי שכלל 73 אסטרונומים שגילו את הכוכב הידוע הראשון בגודל כדור הארץ שמקיף כוכב אחר שאינו השמש בשביל החלב הפנימי.
Pentera היא חברת תוכנה לאבטחת סייבר, המפתחת פלטפורמת אימות אבטחת סייבר ובדיקות חדירות אוטומטיות.
החברה נוסדה ב-2015 תחת השם Pcysys, ושינתה את שמה ל-Pentera ב-2021, בהתאם למותג של מוצר הדגל שלה, Pentera Core.
החברה מנוהלת על ידי אמיתי רצון (מנכ"ל) וד"ר אריק ליברזון (מייסד ומנהל טכנולוגיות ראשי).
ל-Pentera יש משרדים בארצות הברית, גרמניה, בריטניה, ישראל, דובאי וסינגפור.
Pentera מפתחת פלטפורמה לבדיקה ואימות של בקרות אבטחת סייבר, תוך זיהוי והדגמה מעשית של נתיבי תקיפה אפשריים, הרשאות גישה וניצול חולשות.
הפלטפורמה מחקה את פעולות ההאקר האנושי, ומאתגרת את אבטחת הרשת, השרתים ומערכות המידע הארגוניים, ב-on-prem ובענן.
הפלטפורמה מסייעת לארגונים לזהות ולתעדף חולשות אבטחה הניתנות לניצול, לאתר ליקויים ולחסום פרצות אבטחה מבעוד מועד במטרה לשפר את יכולת ההתמודדות שלהן עם מתקפות סייבר.
החברה היא מובילת הקטגוריה העולמית של אימות אבטחת סייבר אוטומטי.
המערכת של Pentera בוחנת את חוסן האבטחה בכל סביבת התשתית הארגונית, כולל משטחי תקיפה חיצוניים ופנימיים, תשתיות מקומיות וסביבות ענן.
הפלטפורמה מבצעת אמולציה אוטומטית של מתקפות סייבר אמיתיות בתוך סביבת הארגון, תוך שימוש בטכניקות של תוקפים, כולל הפעלת קוד מרחוק (RCE), פיצוח סיסמאות, גניבת אישורים וחילוץ נתונים, כדי לבדוק את עמידות הארגון בפני מתקפות סייבר.
בניגוד לכלים אחרים, הפלטפורמה פועלת ללא צורך בהתקנת סוכנים (Agentless), מה שהופך אותה לפתרון מותאם לרוב המערכות הארגוניות ולספקי שירותי אבטחה.
Pentera Core - ממפה, בודק ומאמת את בקרת האבטחה של הרשת הפנימית של הארגון.
Pentera Surface - ממפה, בודק ומאמת את בקרת האבטחה של הנכסים הדיגיטליים של החברה החשופים לרשת האינטרנט.
Pentera Cloud - ממפה, בודק ומאמת את בקרות האבטחה של סביבת הענן הארגונית, כדי לבדוק את חוסן הסייבר של הארגון.
Pentera RansomwareReady Module - מאמת את ההגנות של הארגון מפני מתקפות כופר עדכניות.
Pentera Credentials Exposure Module - מזהה הרשאות גישה חשופות (Credentials) שמקורן במאגרים מוצפנים, הרשת האפלה והאינטרנט הפתוח, ובודק את השפעתן על משטחי התקיפה הפנימיים והחיצוניים של הארגון.
באוקטובר 2025 רכשה החברה את חברת ההזנק הישראלית DevOcean תמורת כ-30 מיליון דולר.
Pentera Labs היא הזרוע המחקרית של החברה, האחראית על ניטור מתמשך של עדכוני מודיעין, איומים וזיהוי חולשות אבטחה (Vulnerabilities) חדשות וטכניקות תקיפה (Attack Techniques) המשמשות תוקפים בעולם הסייבר.
הפרסומים של Pentera Labs זמינים לקהילת מגיני הסייבר, ומטרתם לסייע בזיהוי, חיקוי (Emulation) ונטרול טקטיקות וטכניקות (TTPs) חדשות של יריבים פוטנציאליים.
הממצאים המחקריים של Pentera Labs משולבים באופן שוטף בפלטפורמת Pentera, כדי להרחיב ולשפר את יכולות בדיקות האבטחה שלה.
דוגמאות לממצאי Pentera Labs שפורסמו בקהילה:
"Fortinet CVE-2024-47574 – Authentication Bypass Vulnerability" – בינואר 2024, צוות Pentera Labs חשף חולשה קריטית בפתרונות Fortinet, שסומנה כ-CVE-2024-47574. הפגיעות אפשרה מעקף אימות (Authentication Bypass), מה שיכול לאפשר לתוקפים להשיג הרשאות מנהל (Admin Privileges) ללא צורך באימות.
Pentera Labs דיווחה על החולשה ל-Fortinet, וזו הובילה לתיקון אבטחה רשמי.
החולשה נוספה לפלטפורמת Pentera, כך שארגונים יכולים לבדוק את עמידותם מול מתקפות מסוג זה.
הדיווח של Pentera Labs הוביל לתיקון אבטחה רשמי על ידי Microsoft.
"135 Is the New 445" – בספטמבר 2022, צוות Pentera Labs פיתח יישום חדש לכלי השירות Sysinternals PsExec, שאפשר Lateral Movement ברשת באמצעות יציאת Windows TCP 135 – יציאה שפחות נמצאת בפיקוח, בהשוואה ליציאה 445 המשמשת לתקיפות דומות.